Alocaţiile de stat pentru copii acordate în statele membre UE


	Prestaţiile sociale reprezintă o modalitate de sprijin financiar din partea statului, care răspunde unei game largi de nevoi sociale şi acoperă atât drepturi universale
 (de exemplu, alocaţia de stat pentru copii), cât şi prestaţii care se adresează expres persoanelor sau familiilor aflate în dificultate, vulnerabilitate ori dependenţă.

Principalele criterii pe baza cărora se acordă prestaţiile sociale sunt: evaluarea contextului familial; veniturile solicitantului sau ale familiei acestuia; condiţiile de locuire; starea de sănătate şi gradul de dependenţă.

Statele acordă prestaţiile sociale prin autorităţile administraţiei publice centrale sau locale, în conformitate cu prevederile legislaţiei in vigoare (legislaţia muncii, legislaţia fiscală, legislatia privind sistemele de asigurări sociale etc.)

Prestaţiile sociale nu fac parte din veniturile familiei şi nu se impozitează.

Datele din următorul tabel sunt preluate de pe site-ul oficial al Comisiei Europene, secţiunea „Muncă, probleme sociale şi incluziune”
, fiind actualizate eşalonat, de fiecare stat membru, începând cu 1 ianuarie 2014.


	Nr.
crt.
	Stat Membru UE
	Prestaţia

	Cuantum

	1. 
	AUSTRIA

	Alocaţia pentru copii
	Se acordă până la vârsta de 18 ani  sau până la vârsta de 26 de ani în cazul copiilor care urmează studiile si până la  21 de ani în cazul celor care sunt în căutarea unui loc de muncă. Nu se acordă în cazul copiilor peste vârsta de 18 ani care au venituri ce depăşesc 10.000 euro/an.

Cuantumul prestaţiilor pe copil/lună: 

· 0-3 ani - 109.70 euro

· 3-10 ani – 117.30 euro
· 10-19 ani - 136.20 euro

· 19- 26 ani - 158.90 euro
Pentru familiile cu 2 copii cuantumul creşte cu 6.70 euro /lună

Pentru familiile cu 3 copii cuantumul creşte cu 16.60 euro /lună
Pentru familiile cu 4 copii cuantumul creşte cu 25.50 euro /lună
Pentru familiile cu 5 copii cuantumul creşte cu 30.80 euro /lună
Pentru familiile cu 6 copii cuantumul creşte cu 34.40 euro /lună
Pentru familiile cu 7 sau mai mulţi copii cuantumul creşte cu 50 euro /lună
Un supliment lunar de 20 de euro pentru fiecare copil este plătit pentru fiecare copil, după cel de al doilea. Cu toate acestea, acest supliment se acordă numai dacă venitul impozabil al familiei în anul calendaristic precedent anului calendaristic în care se face cererea este mai mic de 55.000 de euro.
Pentru copilul cu handicap se acordă un supliment de 150 euro/lună

Pentru familiile numeroase se acordă un supliment de 36.40 euro/lună

	2. 
	BELGIA

	Alocaţie pentru copii

	Se acordă până la vârsta de 18 ani  sau până la vârsta de 25 de ani în cazul copiilor care urmează studiile si până la  21 de ani în cazul celor care prezintă handicap sever.

· primul copil: 136.24 – 197,17 euro
· al 2-lea copil :195,54 – 256,47 euro
· al 3-lea copil şi următorii: 254.41 – 315,54 euro 
· al 3-lea copil în familie monoparentală: 272,38 – 333,31 euro
Indemnizaţia pentru prima naştere: 1223,11 euro; a doua naştere: 920,25 euro; pt. fiecare copil din sarcină multiplă: 1223,11 euro; pt. copilul adoptat: 1223,11 euro.
Se acordă suplimente la alocaţie în funcţie de vârsta copilului, inclusiv supliment pentru someri, pensionari, persoane aflate în incapacitate temporară de muncă  si copii orfani.

Cuantumul suplimentului pentru someri şi pensionari 

· primul copil : € 111,33 – 176,26
· al 2-lea copil: € 195,54 – 256,47
· al 3-lea copil si următorii: € 254,41 – 315,34
Alocaţia pentru orfani : 346.82 euro pentru fiecare copil, inclusiv suplimentul care se acordă în funcţie de vârsta copilului.  
Alocaţia suplimentară pentru copiii cu handicap acordată în funcţie de gradul de handicap : maxim  527.80 euro.



	3. 
	BULGARIA

	Alocaţia lunară pentru copii
	Se acordă până la finalizarea studiilor liceale, dar nu mai târziu de vârsta de 20 de ani. Venitul mediu brut lunar pe membru de familie trebuie să fie mai mic sau egal cu 350 de BGN (179,62 euro). Cuantumul alocaţiei pentru copii: 35 BGN/lunar (17,96 euro).



	4. 
	
	Alocaţia lunară pentru creşterea copilului până la vârsta de 1 an
	· 100 BGN indiferent de numărul de copii ( aprox. 51,32 euro)
· pentru copilul cu handicap se acordă până la împlinirea vârstei de 2 ani.

	5. 
	
	Sprijin pentru acoperirea cheltuielilor la începerea şcolii
	250 BGN (de obicei se acordă în natură) (aprox. 128,30 euro)


	6. 
	CEHIA

	Alocaţia pentru copii
	Alocaţia se acordă pe trei nivele, în funcţie de vârsta copiilor:

· Până la 6 ani – 500 CZK  (aprox. 18,46 euro)

· De la 6>15 ani – 610 CZK (aprox. 22,52 euro)
· De la 15>26 ani - 700 CZK (aprox. 25,85 euro)


	7. 
	
	Alocaţia parentală
	Se acordă în 3 rate, în funcţie de opţiunea părinţilor:

· Acordarea rapidă a alocaţiei parentale – imediat după plata prestaţiei de maternitate sau a unei prestaţii echivalente, acordate tatălui, la o rată ridicată (11.400 CZK) (aprox. 420,92 euro), până la împlinirea vârstei de 2 ani;

· Acordarea standard a alocaţiei parentale - imediat după plata prestaţiei de maternitate sau a unei prestaţii echivalente, acordate tatălui, la o rată de 7.600 CZK  (aprox. 280,61 euro), până la împlinirea vârstei de 3 ani;

· Acordarea lentă a  a alocaţiei parentale -  imediat după plata prestaţiei de maternitate sau a unei prestaţii echivalente, acordate tatălui sau chiar de la data naşterii copilului dacă nu există un drept la prestaţia de maternitate, la o rată de 7.600 CZK (aprox. 280,61 euro) până la împlinirea vârstei de 21 de luni sau la o rată redusă de 3.800  CZK  (aprox. 140,31euro) până la împlinirea vârstei de 4 ani. 

În cazul copiilor cu handicap, părintele este îndreptăţit la alocaţie parentală la o rată de 7.600 CZK până la împlinirea vârstei de 7 ani, din ziua în care copilul a fost diagnosticat cu o formă de handicap pe termen lung.


	8. 
	CIPRU

	Indemnizaţia pentru copil şi suplimentul anual
	Se acordă dacă toţi membrii familiei locuiesc în aceeaşi casă.

Familiile au dreptul la indemnizaţie pentru copiii lor necăsătoriţi dacă aceştia locuiesc cu părinţii, după cum urmează :

· în vârstă de până la 18 ani;
· în vârstă de până la 19 de ani, atât timp cât acesta studiază în liceu;

· în vârstă de până la 21 de ani, în cazul în care activează în Garda Națională;

· indiferent de vârstă, copiii care sunt lipsiți permanent de capacitatea de a avea grijă de ei înșiși. 

Familia primeşte şi un stimulent raportat la venitul brut al familiei. Venitul brut al familiei care se ia în considerare la stabilirea cuantumului suplimentului este calculat pe trei ani anteriori; se acordă lunar familiilor cu trei sau mai mulţi copii şi la sfârşitul anului familiilor cu unul sau doi copii. 

Cuantumul indemnizaţiei lunare (pentru familiile cu venituri de până la 19.500 euro/an) :

· un  copil – 475 euro
· doi copii – 570  euro
· trei copii – 1045 euro
· 4 copii sau mai multi – 1675 euro
Cuantumul indemnizaţiei lunare (pentru familiile cu venituri între 19.500,01– 39.000 euro/an) :

· un  copil –425 euro 
· doi copii – 520 euro
· trei copii – 995 euro
· 4 copii sau mai multi – 1525 euro


	9. 
	DANEMARCA

	Prestaţii familiale pentru copii


	până la 3 ani: 4443 DKK (590,38 euro)/trimestrial

	10. 
	
	
	pentru copii cu vârste 3 – 6 ani: 3519 DKK (467,31 euro)/trimestrial

	11. 
	
	
	pentru copii cu vârste 7 – 14 ani: 2769 DKK (367,98 euro)/trimestrial; 15 – 17 ani: 923 DKK (122,66 euro)/lunar 



	12. 
	
	Alocaţie  specială pentru copil 
	Se acordă copiilor până la  vârsta de 18 ani, cand nici unul dintre părinţi nu  mai este în viaţă sau doar unul dintre părinţi mai este în viaţă, sau paternitatea nu a fost stabilită, ori in situatia in care pensia părinţilor este redusă. 

Se poate acorda si un supliment bazat pe testarea veniturilor familiei

23256 DKK (aprox. 3119,68 euro)/ anual

Supliment 3.000 DKK (aprox. 40,24 euro)/ anual


	13. 
	
	Prestaţii pentru sarcini multiple
	Un supliment de 2208 DKK (296 euro)/trimestrial este plătit pentru fiecare al doilea copil din sarcină multiplă.


	14. 
	ESTONIA

	 Alocaţie pentru copii

	Se acordă copiilor cu vârste până la 16 ani. Daca acesta continuă studiile, alocatia se acordă până la împlinirea vârstei de 19 ani.
· primul copil: 19,18 euro/lunar; 

· al 2-lea copil: 19,18 euro/lunar;
· al 3-lea copil şi următorii: 76,72 euro/lunar.


	15. 
	FINLANDA

	Alocatia pentru copii

	Se acordă până la vârsta de 17 ani.

Primul copil : 95,75 euro/lunar
Al 2-lea copil: 105.80 euro/lunar
Al 3-lea copil: 135.01 euro/lunar
Al 4-lea copil: 154.64 euro/lunar
Al 5-lea copil si urmatorii: 174.27 euro/luna
Pentru copiii din familiile monoparentale se acordă uin supliment de 48,55 euro/copil/lunar.



	16. 
	
	Alocatie de ingrijire a copilului cu handicap
	Se acorda copiilor pana la vârsta de 16 ani, in functie de gradul de handicap

între 93,28 euro şi 422,06 euro, lunar



	17. 
	FRANŢA

	Alocaţia pentru copii


	Se acordă copiilor până la vârsta de 20 de ani, în funcţie de venitul familiei. 

· 2 copii : 32,34 – 129,35 euro

· 3 copii : 73,76 – 295,05 euro
· pentru fiecare dintre următorii copii:41,44 – 165,72 euro
Se acordă suplimente la alocaţie pentru familiile cu cel puţin 3 copii cu vârste peste 3 ani: 168,35 – 202,05 euro

	18. 
	
	Alocaţia de întreţinere pentru orfani 
	· 127,96 euro/lună pentru orfanii de ambii părinţi 

· 95,99 euro /lună pentru copiii cu un părinte decedat. 


	19. 
	GERMANIA

	Alocaţia pentru copii

	Se acordă pentru copii până la împlinirea vârstei de 18 ani, până la 21 de ani copiilor în căutarea unui loc de muncă şi până la 25 de ani: a) copilului bolnav dependent dacă boala a intervenit sub această vârstă; b) îşi continuă educaţia/se află între 2 etape de şcolarizare de max.4 luni/ desfăşoară servicii de voluntariat. Cuantumul alocaţiei este de 188 euro pentru primul si al doilea copil, 194 euro pentru al treilea copil şi 219 euro pentru al patrulea şi următorii.


	20. 
	
	Indemnizaţia pentru creşterea copilului 
	Se acordă în funcţie de veniturile familiei, în cuantum de 300 - 1800 euro lunar, pentru primele 24 luni de la naşterea copilului. Părinţii pot opta pentru o perioadă mai scurtă a concediului de 12 luni şi să primească o indemnizaţie de 450 euro.


	21. 
	GRECIA

	Alocaţia de familie
	Se acordă până la vârsta de 18 ani a copilului sau până la 22 ani în cazul celor care urmează studiile.

· 8,22 euro/lunar – un copil

· 24,65 euro – 2 copii

· 55,47 euro – 3 copii

· 67,38 euro – 4 copii

· pentru fiecare copil, dupa al patrulea se adauga suma de 11,29 euro/lunar

In cazul copiilor cu handicap se acordă o alocaţie suplimentară în cuantum de 3,67 euro/lună.



	22. 
	IRLANDA

	Alocaţie pentru copii

	Se acordă până la vârsta de 16 ani a copilului  sau până la 18 pentru copiii care urmează o formă de învăţământ şi în cazul copiilor cu handicap.  În cazul gemenilor, la alocaţie se adaugă 50%, iar în cazul tripleţilor sau sarcinilor multiple, alocaţia se dublează pentru fiecare copil. Cuantumuri lunare: primul copil: 135 euro; al doilea copil: 270 euro; al treilea copil: 405 euro; al patrulea copil: 540 euro; al cincilea copil: 675 euro; al şaselea copil: 810 euro; al şaptelea copil: 945 euro; al optulea: 1080 euro.



	23. 
	ITALIA
	Alocaţia pentru nucleul familial
	Pentru un venit familial anual valabil pana la 1.07.2008 de până la 12.712,50 euro, alocaţia lunară pentru nucleul familial are următoarele cuantumuri:

· 137,5 euro/familie în cazul unui nucleu familial compus din 3 persoane (doi părinţi şi un copil)

· 258,33 euro/ familie în cazul unui nucleu familial compus din 4 persoane (doi părinţi şi doi copii)

· 375 euro / familie în cazul unui nucleu familial compus din 5 persoane (doi părinţi şi trei copii)

Pe măsură ce venitul familial creşte, scade alocaţia pentru nucleul familial. De asemenea, pe măsură ce numărul membrilor de familie care compun nucleul familial este mai mare şi nivelul alocaţiei creşte.



	24. 
	LETONIA

	Indemnizaţie familială de stat

	Copil 1-15 ani. Daca se continuă studiile, indemnizaţia se acordă până la împlinirea vârstei de 19 ani. Cuantumul este de 11,38 euro lunar, iar pentru copilul cu dizabilităţi se acordă un supliment de 106,72 euro lunar.



	25. 
	
	Alocaţie pentru un copil cu dizabilităţi acordată ca supliment la indemnizaţia familială de stat 
	Se acordă sub forma unui supliment de 106,72 euro/lunar persoanei care este îndreptăţită la indemnizaţia familială de stat pentru copilul cu handicap până la vârsta de 18 ani. Dacă persoana pierde dreptul la indemnizaţia  familială de stat după ce copilul împlineşte 15 ani, acest supliment se va acorda copilului cu handicap până când acesta va împlini 18 ani.


	26. 
	LIECHTENSTEIN

	Indemnizaţia pentru copil 
	Se acordă până la vârsta de 18 ani  prin sistemul public obligatoriu finanţat din contribuţii, pentru persoanele rezidente sau angajate în Liectenstein.

· 227 euro/copil, dacă familia are unul sau doi copii;

· 267 euro/copil în cazul gemenilor, dacă familia are trei sau mai mulţi copii şi pentru fiecare copil cu vârsta peste 10 ani,;



	27. 
	LITUANIA
	Alocaţia pentru copii

	Cuantumul alocaţiei pentru un copil nu depăşeşte (195LTL) 56,48 euro lunar.



	28. 
	LUXEMBURG

	Alocaţii pentru copii


	Se acordă până la vârsta de 18 ani a copilului sau până la 27 ani pentru copiii care urmează studiile sau pentru copiii cu dizabilităţi severe:
Primul copil : 185,60 euro

Doi copii: 440,72 euro

Trei copii : 802,74 euro

Pentru fiecare dintre următorii copii: 361,82 euro
Supliment la alocaţia pentru copii acordat în funcţie de vârsta copilului

Copii cu vârsta peste 6 ani : 16,17 euro;
Copii cu vârsta peste 12 ani :  48,52 euro.
Supliment alocaţie  pentru copii acordat în cazul  copiilor cu handicap

185,60 euro pentru fiecare copil sub 18 ani.


	29. 
	MAREA BRITANIE
 
	Alocatie pentru copii


	Se acordă până la vârsta de 16 ani a copilului sau până la 20 ani în cazul celor care urmează studiile.

20.70 £ /saptamânal pentru cel mai mare copil sau pentru copilul unic la părinţi (aprox. 28 euro)
13.70£/saptamânal pentru următorii copii (aprox. 19 euro)


	30. 
	OLANDA

	Alocaţia pentru copil
 
	Alocaţia pentru copii se plăteşte trimestrial, în funcţie de vârsta copilului, după cum urmează: 0-5 ani: 191,65 euro; 6-11 ani: 232,71 euro; 12-17 ani: 273,78 euro. În cazul copilului cu dizabilităţi, suma se dublează.


	31. 
	POLONIA

	Alocaţia familială

	Se acordă familiei al cărei venit net pe membru de familie nu depăşeşte 574 PLN (134 euro)  pe lună sau în cazul familiilor care au copii cu handicap şi al căror venit pe membru de familie nu depăşeşte 664 PLN (155 euro) pe luna. Cuantumul alocaţiei familiale depinde de vârsta copilului şi se acordă lunar, după cum urmează:

· 77 PLN (aprox. 18 euro) – până la vârsta de 5 ani a copilului;

· 106 PLN ( aprox. 25 euro) – pentru copiii cu vârsta cuprinsă între 5 -18 ani;

· 115 PLN  (aprox. (27 euro) – pentru copiii cu vârsta cuprinsă între 18-24 ani.

	32. 
	
	Suplimente la alocaţia familială  - se acordă 7 suplimente la alocaţia familială în următoarele cazuri :


	Naşterea copilului – se acordă unuia dintre părinţi sau reprezentantului legal al copilului 

· 1000 PLN ( aprox. 233 euro)

	33. 
	
	
	Ingrijirea copilului pe timpul concediului parental – se acordă pe timpul concediului parental, dar nu mai mult de 24 luni sau 36 luni, dacă persoana îngrijeşte mai mult de un copil rezultat în urma unei singure naşteri ori 72 de luni, dacă copilul prezintă handicap.

· 400 PLN ( aprox. 100 euro)/ lună


	34. 
	
	
	Familii monoparentale– se acordă părinţilor singuri care nu primesc pensie alimentară de la celălalt părinte, sau în cazul în care tatăl copilului este necunoscut.
· 170 PLN ( aprox. 43 euro) /copil sau 

· 250 PLN ( aprox. 63 euro)/copil cu handicap

Cuantumul total al acestui supliment plătit unei familii nu trebuie să depăşească 340 PLN ( aprox. 86 euro) sau 500 PLN ( aprox. 125 euro) în cazul copilului cu handicap. Dacă veniturile familiei pe membru de familie nu depăşesc totuşi jumătate din criteriul de venit, cuantumul suplimentului va creşte cu 50 PLN       (aprox. 13 euro) pe fiecare copil, dar nu mai mult de 100 PLN ( aprox. 25 euro) pe familie.

Familiile monoparentale au dreptul şi la un avans din pensia alimentară . Se acordă dacă constrângerea de plată a pensiei alimentare acordată prin hotărâre judecătorească este în zadar iar familia nu primeşte această pensie alimentară, iar venitul pe membru de familie nu depăşeşte 583 PLN (146 euro).

Cuantumul avansului variază între 120 PLN ( aprox. 30 euro) şi 250 PLN (aprox. 63 euro) şi depinde de numărul copiilor şi gradul de handicap.

Dacă venitul pe membru de familie nu depăşeşte jumătate din criteriul de venit, cuantumul maxim al avansului creşte cu 50 PLN ( aprox. 13 euro) pentru fiecare copil, dar nu mai mult de 100 PLN ( aprox. 25 euro) /familie.

	
	
	
	Educaţia şi reabilitarea copilului cu handicap – se acordă pentru susţinerea financiară a familiei pentru acoperirea costurilor crescute cu reabilitarea şi educaţia copilului până la vârsta de 16 ani. Dacă copilul are handicap grav sau mediu se acordă supliment până la 24 de ani. 
· 60 PLN ( aprox. 15 euro)/lună pentru copilul până la 5 ani ;

· 80 PLN ( aprox. 20 euro)/lună pentru copilul cu vârsta cuprinsă între 5-24 de ani.



	35. 
	
	
	Inceperea anului şcolar – se acordă pentru susţinerea familiei din punct de vedere finanaciar la începutul anului şcolar  pentru achiziţionarea manualelor.

 - 100 PLN ( aprox. 25 euro) /an pentru fiecare copil

	36. 
	
	
	Educaţia copilului în afara locului de reşedinţă – scopul suplimentului este acela de a acoperi costurile de cazare a copilului în locul în care este situaţă unitatea de învăţămînt. 

Se poate acorda şi pentru acoperirea costurilor de transport de la locul de reşedinţă la unitatea de învăţământ

· Cazare : 90 PLN ( aprox. 23 euro)/lună
· Transport : 50 PLN( aprox. 13 euro) /lună

Suplimentul se acordă pentru 10 luni în timpul unei an şcolar.

	37. 
	
	
	Familii cu mulţi copii – se acordă familiilor cu trei sau mai mulţi copii care au dreptul la alocaţia familială

· 80 PLN ( aprox. 20 euro)/lună începând cu al treilea copil

	38. 
	
	Prestaţii de îngrijire :

a) Prestaţia de îngrijire medicală ;

b) Indemnizaţia de îngrijire 
	Prestaţiile de îngrijire reprezintă un ajutor finanaciar acordat familiilor care au copii cu handicap şi care necesită îngrijire specială datorită problemelor de sănătate sau vârstei. 

a) Prestaţia de îngrijire medicală : se acordă copiilor cu handicap până la vârsta de 16 ani sau persoanelor peste 16 ani care au handicap grav sau mediu şi care s-a instalat la vârsta la care erau îndreptăţite la alocaţie familială. Prestaţia se acordă indiferent de veniturile familiei.

b) Indemnizaţia de îngrijire -  se acordă mamei sau tatălui care trebuie să renunţe la activitate în vederea îngrijirii unui copil cu handicap grav sau mediu.

· prestaţia de îngrijire medicală - 153 PLN (aprox. 38 euro) /lună
· indemnizaţia de îngrijire se acordă lunar  în cuantul de 420 PLN (aprox. 105 euro) dacă venitul pe membru de familie nu depăşeşte 583 PLN ( aprox. 146 euro)


	39. 
	SLOVACIA

	Alocaţia pentru copii
	Reprezinta o prestatie sociala acordata de  stat, de tip necontributoriu, acordata de la bugetul de stat. Persoana trebuie să aibă grijă de copil şi să aibă reşedinţa permanentă sau temporară pe teritoriul Slovaciei. Cuantumul este de 23,52 euro lunar.

	40. 
	
	Alocaţia parentală 
	Reprezintă o prestaţie specială, necontributorie,  acordată de stat pentru îngrijirea adecvată a copilului până la vârsta de 3 ani sau până la vârsta de 6 ani dacă acel copil este bolnav sau a fost încredinţat în plasament la o persoană.  Persoana trebuie să aibă grijă de copil şi să aibă reşedinţa permanentă sau temporară pe teritoriul Slovaciei. Cuantumul este de 203,20 euro lunar.



	41. 
	SPANIA
	Alocaţii pentru copii

	Cuantumul alocaţiei este de 291 euro/an, respectiv 24,25 euro lunar, dacă venitul familiei nu este mai mare de 11.548 euro/an., plus 15% pentru fiecare copil aflat în plasament începând cu al doilea. În cazul copiilor cu dizabilităţi, cu vârste sub 18 ani, cuantumul este de 1.000 euro/an; copiii cu dizabilităţi cu vârste peste 18 ani primesc 4402,80 – 6604,80 euro/an, în funcţie de gradul handicapului.



	42. 
	SUEDIA

	Alocaţia pentru copii
	Se acordă până la vârsta de 16 ani a copilului. O prestaţie similară se acordă şi copiilor care urmează studiile. 

Cuantumuri: 

· SEK 1,050 (€ 116) /lună

· Supliment pentru familiile numeroase: 

· Pentru al 2-lea copil :SEK 100 (€ 11)
· Pentru al 3-lea copil: SEK 354 (€ 39)
· Pentru al 4-lea copil: SEK 860 (€ 95)
· Pentru al 5-lea copil: SEK 1,050 (€ 116)


	43. 
	UNGARIA

	Alocaţia familială 


	Se acordă până la vârsta de 16 ani a copilului sau până la vârsta de 23 dacă urmează cursurile:

Cuantumuri în 2014:

· primul copil   HUF 12.200 (€ 40)
· 2 copii HUF 13.300 (€ 43)/ copil
· 2 copii familie monoparentala  HUF 14,800 (€ 48) /copil

· 3 sau mai mulţi copii HUF 16.000 (€ 51) /copil

· sau mai mulţi copii familie monoparentala  HUF 17,000 (€ 55) /copil
· copil cu handicap HUF 23,000 (€ 74)/copil
· copil cu handicap familie monoparentala HUF 25,900 (€ 83)/copil


	44. 
	
	Alocaţia pentru îngrijirea copilului
	Se acordă pentru părinţii care au grijă de copiii până la vârsta de 3 ani sau până la vârsta de 10  ani în cazul copilului cu handicap sau pentru bunicii care au grijă de nepoţi cu vârsta între 1-3 ani la domiciliul părinţilor. În cazul gemenilor alocaţia se acordă până la vârsta de 6 ani a copiilor.

Cunatumul lunar este egal cu pensia minimă pentru limită de vârstă,  HUF 26,830 (€ 107), indiferent de numărul copiilor din familie. În cazul gemenilor cuantumul se dublează.



	45. 
	
	Sprijin pentru creşterea copilului
	Se acordă părinţilor care au grijă de 3 sau mai mulţi copii în propria lor casă dacă cel mai mic copil are între 3 şi 8 ani. Beneficiarii pot avea o activitate de 4 ore pe zi sau pot lucra fără restricţii de timp la domiciliu.

Cunatumul lunar este egal cu pensia minimă pentru limită de vârstă, şi anume:  HUF 26,830 (€ 107), indifferent de numărul copiilor din famili.


	46. 
	
	Indemnizaţie pentru creşterea copilului
	Se acordă persoanelor care au cel puţin  180 de zile de asigurare în timpul ultimilor 2 ani înainte de naşterea copilului. Copilul trebuie să locuiască împreună cu familia şi unul dintre părinţi este obligat să stea acasă cu copilul. Prestaţia se acordă copilului până la împlinirea vârstei de 2 ani şi reprezintă 70% din media veniturilor brute zilnice din anul anterior, maximum 70% din dublul salariului minim. Pentru părinţii cu studii universitare indemnizaţia este de 70% din salariul minim, iar pentru cei cu studii post universitare, 70% din salariul minim garantat.




� Convenţia ONU privind drepturile copilului: �HYPERLINK "http://legislatie.resurse-pentru-democratie.org/legea/conventia-cu-privire-la-drepturile-copilului-1989.php"�http://legislatie.resurse-pentru-democratie.org/legea/conventia-cu-privire-la-drepturile-copilului-1989.php� 

� �HYPERLINK "http://ec.europa.eu/social/main.jsp?catId=1112&langId=en&intPageId=2571"�http://ec.europa.eu/social/main.jsp?catId=1112&langId=en&intPageId=2571� 

� �HYPERLINK "http://www.mops.com.pl/?pid=58"�http://www.mops.com.pl/?pid=58� 


� �HYPERLINK "http://ec.europa.eu/social/main.jsp?catId=1127&langId=en&intPageId=2799"�http://ec.europa.eu/social/main.jsp?catId=1127&langId=en&intPageId=2799� 

